24.6.2014 Jurnalul Oficial al Uniunii Europene L 183/9 REGULAMENTUL (UE) NR. 692/2014 AL CONSILIULUI din 23 iunie 2014 referitor la restricții privind importul în Uniune de mărfuri originare din Crimeea sau Sevastopol, ca răspuns la anexarea ilegală a Crimeii şi Sevastopolului CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 215, având în vedere Decizia 2014/386/PESC a Consiliului din 23 iunie 2014 referitoare la restricții privind mărfurile origi- nare din Crimeea sau Sevastopol, ca răspuns la anexarea ilegală a Crimeii şi Sevastopolului (), având în vedere propunerea prezentată în comun de Inaltul Reprezentant al Uniunii pentru afaceri externe şi politica de securitate şi de Comisia Europeană, întrucât: (1)  În cadrul reuniunii sale din 20-21 martie 2014, Consiliul European a condamnat cu fermitate anexarea la Fede- rația Rusă a Republicii Autonome Crimeea („Crimeea”) și a oraşului Sevastopol („Sevastopol”) şi a subliniat că nu va recunoaște această anexare. Consiliul European a cerut Comisiei să evalueze consecințele juridice ale respectivei anexări şi să propună restricții economice, comerciale și financiare referitoare la Crimeea, care să fie puse în apli- care rapid. (2) În Rezoluția sa din 27 martie 2014, Adunarea Generală a Organizaţiei Naţiunilor Unite a afirmat angajamentul său față de suveranitatea, independența politică, unitatea şi integritatea teritorială ale Ucrainei în cadrul frontie- relor sale recunoscute pe plan internațional, subliniind faptul că referendumului care a avut loc în Crimeea la 16 martie nu este valid, și solicitând tuturor statelor să nu recunoască nicio modificare adusă statutului Crimeii şi Sevastopolului. (3) La 23 iunie 2014, Consiliul a adoptat Decizia 2014/...[PESC referitoare la restricții privind mărfurile originare din Crimeea sau Sevastopol şi la furnizarea, în mod direct sau indirect, de finanțare sau de asistență financiară, precum și de servicii de asigurare şi reasigurare în legătură cu importul unor astfel de mărfuri, ca răspuns la anexarea ilegală a Crimeii și Sevastopolului. Pentru a se reduce la minimum efectul măsurilor restrictive asupra agenților economici, ar trebui să se prevadă excepții şi perioade tranzitorii pentru comerţul cu mărfuri și servicii conexe pentru care sunt necesare tranzacții în baza unor contracte comerciale sau a unor contracte auxiliare, sub rezerva unei proceduri de notificare. (4) Măsurile respective intră în domeniul de aplicare al Tratatului privind funcţionarea Uniunii Europene şi, prin urmare, este necesară o acțiune de reglementare la nivelul Uniunii pentru punerea lor în aplicare, în special pentru a se asigura aplicarea lor uniformă în toate statele membre. (5) Pentru a se garanta eficacitatea măsurilor prevăzute în prezentul regulament, acesta ar trebui să intre în vigoare în ziua următoare datei publicării, ADOPTĂ PREZENTUL REGULAMENT: Articolul 1 În sensul prezentului regulament, se aplică următoarele definiții: (a) „cerere” înseamnă orice cerere, contencioasă sau necontencioasă, introdusă anterior sau ulterior datei de 25 iunie 2014, în temeiul unui contract sau al unei tranzacții sau legată de acesta/aceasta, în special: (i) o cerere de executare a oricărei obligații care rezultă dintr-un contract sau dintr-o tranzacţie sau legată de un contract sau de o tranzacţie; (i) o cerere de prelungire sau de plată a unei obligațiuni, garanții sau contragaranții financiare, indiferent de forma acesteia; () Decizia 2014/386/PESC a Consiliului din 23 iunie 2014 referitoare la restricții privind mărfurile originare din Crimeea sau Sevastopol, ca răspuns la anexarea ilegală a Crimeii și Sevastopolului (a se vedea pagina 70 din prezentul Jurnal Oficial).